Напачатку мерапрыемства для ўсіх прысутных была арганізавана экскурсія. Любчанскі замак, або замак шляхцічаў Кішэк і магнатаў Радзівілаў, быў закладзены ў другой палове XVI стагоддзя на левым беразе Нёмана, недалёка ад паселішча Любча. Яго асаблівасцю з’яўляецца спляценне элементаў готыкі і рэнесансу. Да нашых дзён з чатырох баявых вежаў ацалелі толькі дзве. З 2003 года сіламі і сродкамі добраахвотнікаў пачалося аднаўленне Любчанскага замка. З гэтай мэтай быў створаны дабрачынны фонд. Работы па рэстаўрацыі абарончых умацаванняў і развіццю турызму ў рэгіёне працягваюцца.